
Tavana Liljalaakson omavalvonnan seurantaraportti

Omavalvontasuunnitelmamme on luettavissa Liljalaakson verkkosivuilla. Seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.
Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, raportoinnilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.
 
Tämä raportti kuvaa omavalvontasuunnitelmamme ja omavalvontamme toteutumista, toiminnassamme havaittuja kehittämistarpeita ja myös aloitettuja kehittämistoimenpiteitä ajalla 1.5-31.8.2026.


Asiakaskokemus ja osallisuus 

Viimeisimmän asiakaskyselymme, toteutetaan 05/2026. NPS oli 83. Kaikkien väittämien keskiarvo 4.87/5.
Erityisen vahvoja olivat kokemukset kunnioituksesta, henkilökohtaisesta palvelusta, asiakkaan kuuntelemisesta ja osallistumisesta omiin päätöksiin. Näiden keskiarvo oli 4.8-4.9/5.


Toiminnan laadun arviointi

Asiakkaan suunniteltu käynti ei toteudu asiakkaan peruuttaessa ajan. Tällaisia peruutuksia tulee kuukausittain, ja olemme pohtineet, miten voisimme vähentää toteutumattomia käyntejä ja samalla turvata asiakkaan palvelun jatkuvuuden.

Pyrimme aina selvittämään peruutuksen syyn ja tarjoamaan tilanteeseen sopivaa vaihtoehtoa. Tarjoamme käynnin tilalle etäkäyntiä tai lyhyempää käyntiä. Näin pyrimme varmistamaan, että asiakkaan tarvitsema tuki toteutuu mahdollisimman hyvin myös silloin, kun alkuperäinen käynti ei onnistu.

Seuraamme peruutusten määriä ja syitä sekä arvioimme, olisiko toimintatavoissa mahdollista tehdä muutoksia, joilla käyntien toteutumista voitaisiin parantaa. Tavoitteena on joustava ja asiakaslähtöinen toimintatapa, jossa peruuntuneelle käynnille pyritään löytämään tarkoituksenmukainen korvaava ratkaisu.


Henkilöstötilanne

Yksikön vakituisen henkilöstön määrä on tällä hetkellä riittävä suhteessa asiakasmäärään ja palvelutarpeeseen. Henkilöstömäärää on kuitenkin jouduttu vähentämään asiakasmäärän vähitellen pienentyessä. Pois jäävien asiakkaiden tilalle on ollut haastavaa saada uusia asiakkaita palveluohjauksen kautta.

Akuutteihin ja äkillisiin poissaoloihin on ollut haastavaa saada sijaisia. Tämä on edellyttänyt joustavuutta sekä työntekijöiltä että asiakkailta, jotta asiakkaiden palvelut on pystytty toteuttamaan mahdollisimman hyvin.

Käyntejä on toteutettu mahdollisuuksien mukaan etänä tai siirretty toiseen ajankohtaan. Näillä järjestelyillä on pyritty turvaamaan asiakkaiden palveluiden jatkuvuus ja toteutuminen henkilöstöresurssien puitteissa.


Onnistumiset

Henkilöstökyselyt on toteutettu keväällä 2026. Itsenäinen työ koetaan mielekkääksi ja työntekijät kokevat, että työssä mahdollistetut joustot tukevat hyvin työn ja kodin yhteensovittamista. Tulokset kuvaavat henkilöstön myönteistä kokemusta sekä asiakkaiden palveluiden toteutumisesta että työn joustavuudesta.


Kehittämissuunnitelmat

Yksikön omavalvonnan vastuualueet ja -tehtävät on tällä hetkellä selkeästi jaettu henkilöstön kesken, ja suunnitelmallista omavalvontaa toteutetaan säännöllisesti. Jatkossa tavoitteena on kehittää erityisesti omavalvonnan sisäistä raportointia sekä tiedonkulkua, jotta havaintojen, poikkeamien ja kehittämistoimenpiteiden käsittely olisi entistä systemaattisempaa ja tieto saavuttaisi oikeat henkilöt oikea-aikaisesti.



Yksikön toimintaa arvioidaan ja kehitetään jatkuvasti. Tavoitteena on löytää uusia ja tarkoituksenmukaisia toimintatapoja, joilla voidaan turvata asiakkaiden palveluiden toteutuminen, toiminnan jatkuvuus ja palveluiden laatu myös muuttuvissa tilanteissa

